પૅરાફિન પેડિક્યૉર એક પ્રકારનું વૅક્સ છે. આ વૅક્સ દૂધિયા કલરનું હોય છે. મુલુંડમાં પોતાનું બ્યુટિપાર્લર ચલાવતાં બ્યુટિશ્યન ભારતી શેવાળે કહે છે, ‘પૅરાફિન પેડિક્યૉરમાં અમે મીણબત્તીમાં જેવું વૅક્સ આવે છે એનાથી પેડિક્યૉર કરીએ છીએ. પૅરાફિન લગાવતાં પહેલાં અમે પગનું નૉર્મલ પેડિક્યૉર કરીએ છીએ. એ પછી અંતે પૅરાફિન વૅક્સ લગાવીએ છીએ. પૅરાફિન પેડિક્યૉરથી પગની ડેડ સ્કિન નીકળી જાય છે. વરસાદમાં આખો દિવસ પગ પાણીમાં રહેવાથી પગમાં જે રિંકલ્સ આવે છે અને પગમાં કાપા પણ પડી જાય છે એના માટે આ પેડિક્યૉર સૌથી બેસ્ટ છે. એ સાથે તમારી સ્કિન ટૅન થઈ હોય છે અથવા પગમાં જે કચરો જમા થયેલો હોય છે એ પણ આ પેડિક્યૉરથી નીકળી જાય છે. પગની સ્કિનને એક પ્રકારની સૉફ્ટનેસ મળે છે. એ સિવાય પૅરાફિન પેડિક્યૉરથી સ્કિનને ન્યુટ્રિશન પણ મળી રહે છે.’